నందమూరి బాలకృష్ణ వారసుడు మోక్షజ్ఞ సినీ రంగ ప్రవేశం గురించి కొంతకాలంగా చర్చ నడుస్తోంది. ఇప్పటికే పలువురు డైరెక్టర్లతో బాలకృష్ణ చర్చలు కూడా సాగించారు. వాస్తవానికి బాలకృష్ణ వందో సినిమా గౌతమిపుత్ర శాతకర్ణిలోనే మోక్షజ్ఞతో గెస్ట్ రోల్ చేయించాలని భావించినా.. ఎందుకో ఆ ప్రతిపాదన అటకెక్కింది. ప్రస్తుతం మోక్షజ్ఞ బాడీ బిల్డింగ్ కోసం వర్కవుట్లు చేస్తున్నాడని తెలుస్తోంది. సింగీతం శ్రీనివాసరావుతోనే మోక్షజ్ఞ ఎంట్రీ ఇవ్వాలని బాలకృష్ణ తొలుత భావించినా.. ఆ ప్రతిపాదనను విరమించుకున్నారని తెలుస్తోంది. మోక్షజ్ఞ సినీ ఎంట్రీని గ్రాండ్గా, భారీగా కాకుండా సింపుల్గానే ప్లాన్ చేస్తున్నారని వినిపిస్తోంది. భారీ యాక్షన్, భారీ డైలాగులు లేకుండా, హైప్ క్రియేట్ చేయకుండా సింపుల్ స్టోరీతోనే మోక్షజ్ఞను లాంచ్ చేయాలని భావిస్తున్నారట. వచ్చే ఏడాది మోక్షజ్ఞ సినిమా ప్రారంభమవుతుందని ఫిల్మ్నగర్ వర్గాల ద్వారా తెలుస్తోంది. దీనిపై బాలయ్య ఇప్పటికే తుది నిర్ణయం తీసేసుకున్నారని, త్వరలోనే దానికి సంబంధించిన ప్రకటన చేయబోతున్నారట. మరి, మోక్షజ్ఞను తెరపై తొలిసారి చూపించబోతున్న ఆ తొలి డైరెక్టర్ ఎవరో తెలియాలంటే మరి కొన్ని రోజులు వేచి చూడాల్సిందే.
nandamuri balakrishna vaarasudu mokshagna cinee ranga pravesam gurinchi kontakaalamgaa charcha nadustondi. ippatike paluvuru directorlatho balakrishna charchalu kuudaa saaginchaaru. vaastavaaniki balakrishna vando sinima goutamiputra saatakarnilone mokshagnatho gest rol cheyinchaalani bhavinchina.. enduko aa pratipaadana atakekkindi. prastutam mokshagna bady bilding kosam varkavutlu chestunnadani telustondi. singeetam srinivasaraovaatone mokshagna entry ivvaalani balakrishna toluta bhavinchina.. aa pratipaadananu viraminchukunnaarani telustondi. mokshagna cinee entreeni grandga, bhariga kakunda simpulgaane plan chestunnarani vinipistondi. bhari action, bhari dailagulu lekunda, haip criate cheyakunda simpul storithone mokshagnanu lanch cheyalani bhaavistunnaarata. vache edaadi mokshagna sinima praarambhamavutundani filmnagar vargala dwara telustondi. deenipai balayya ippatike tudi nirnayam teesesukunnarani, twaralone daaniki sambandhinchina prakatana cheyabotunnarata. mari, mokshagnanu terapai tolisari chupinchabotunna aa toli director evaro teliyaalante mari konni rojulu vechi chudalsinde.